Kaukinė
Kaukinė – kaimas Kaišiadorių rajono savivaldybėje, 15 km nuo Žiežmarių, miškų apsuptyje. Kaime yra apvalios formos ežeras Žiedelis, atsiradęs kritusio meteorito sudarytoje dauboje. Ežero gylis maždaug 25 metrai. 3-4 metrų gylyje yra labai šalta ir beveik nieko nebesimato. Iš daugelio anksčiau ir dabar gyvenančių gyventojų pasakojimų ežero dugne guli didelis ąžuolas, įvairūs ginklai ir šoviniai. Prie ežero pastatytas kryžius partizanams, taip pat yra kapinės ir botaninis draustinis. Prie pat ežero kranto auga dvi liepos dvigubais kamienais (vadinamosios Kaukinės liepos, viena iš jų sunykusi). Miške saugomas Kaukinės miško akmuo.